Nafarroako Parlamentuko Mahaiak, 2019ko urriaren 28an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Maiorga Ramírez Erro jaunak aurkezturiko galdera, jakitekoa ea zertan den amianto-eraikuntzak, -materialak eta -egiturak kentzeko eta tratatzeko prozesua.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2019ko urriaren 28an

Lehendakaria: Unai Hualde Iglesias

GALDERAREN TESTUA

EH Bildu Nafarroa talde parlamentarioko foru parlamentari Maiorga Ramírez Erro jaunak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuak idatziz erantzun dezan:

Amiantozko eraikuntzak, materialak eta egiturak erretiratzeko eta tratatzeko prozesuari dagokionez, honako hau jakin nahi dut:

Lehena. Orain arte abiarazitako neurrien eraginkortasunaren eta efizientziaren balorazioa.

Bigarrena. Nafarroako Gobernuak ezarriko dituen neurri berriei buruzko informazioa, baldin eta neurri gehiago ezartzen badu.

Hirugarrena. Nafarroan amiantoa zertan den adierazten duen dokumentazioa igortzea eskatzen dut.

Iruñean, 2019ko urriaren 24an

Foru parlamentaria: Maiorga Ramírez Erro